પણ ‘ગોલમાલ-૩’માં આવા પંચ જ નથી, એક્શન છે, એકાદ સીન પૂરતું ઇમોશન છે, ‘એક્શન રિપ્લે’નો દારોમદાર મુખ્યત્વે જેના પર છે (અને આજકાલની મોટાભાગની બોલિવૂડની ફિલ્મો જેના પર ચાલે છે તે) રેટ્રો એટલે કે ૭૦-૮૦ના દાયકાની વાત છે, સ્ટંટ છે અને ‘શોલે’ની જેમ બધા જ કલાકારોને પોતાનું પર્ફોમન્સ બતાવવા પૂરતી તક મળી છે અને શું ટાઇટ સ્ક્રિપ્ટ છે બોસ? ઇન્ટરવલ પહેલાંનો પહેલો ભાગ તો ક્યાં સડસડાટ હસતા હસતા પૂરો થઈ જાય છે ખબર પણ નથી પડતી.